અમદાવાદમાં થયેલા લઠ્ઠાકાંડ બાદ પોલીસે રાજ્યભરમાં દારૂની ભઠ્ઠીઓ અને દારૂના પીઠાઓ પર રીતસરનો સપાટો બોલાવ્યો છે. ત્યારે કેટલાક ભેજાબાજોએ દારૂની હેરાફેરીની નવી જ રીતે શોધી કાઢી છે. જેમાં બોટ વાટે પાણીમાંથી દારૂની ફેરાફેરી કરવામાં આવી રહી છે. છોટા ઉદેપુરના ક્વાંટમાં ખડલા ગામેથી વિદેશી દારૂ ઝડપાતા સમગ્ર ભાંડો ફૂટ્યો છે. જેમાં નર્મદા નદી માર્ગે 3 બોટમાં લવાયો વિદેશી દારૂ લાવવામાં આવી રહ્યો હતો. ખડલાથી નદી માર્ગે હાંફેશ્વર ખાતે 3 બોટ લવાઈ. છેક મહારાષ્ટ્રથી નદી માર્ગે ગુજરાતમાં દારૂ ઘુસાડ્યો હતો. ક્વાંટ પોલીસે દારૂ ઉતરીને સગેવગે થાય તે પહેલા જ 3 બોટ અને વિદેશી દારૂ ઝડપ્યો જપ્ત કરી લીધો છે. દારૂની દાણચોરીની આ રીત જોઈ પોલીસ પણ અચંબામાં પડી ગઈ હતી.